El manual del KMagnifier

# El manual del KMagnifier

Lakare, Sarang `<sarang@users.sf.net>`

Schmidt, Olaf `<ojschmidt@kde.org>`

Traductor: Antoni Bella
revisió 1.0 (Aplicacions 17.08) (7 de juliol de 2017)

Dret de reproducció © 2000, 2002 Sarang Lakare

Dret de reproducció © 2004, 2005 Olaf Schmidt

Avís legal

El KMagnifier és una lupa de la pantalla. Això vol dir que, així com utilitzaríeu una lupa per a veure més gran el contingut d'un diari o una foto, podeu utilitzar el KMagnifier per a veure ampliat el contingut d'un sector de la pantalla. D'aquesta manera, tant artistes com investigadors o dissenyadors web i persones amb poca visió, podran trobar en el KMagnifier un aliat en el seu treball diari. A partir d'aquí, aquest document procurarà ser una completa guia de referència per al seu ús.

Llistat de taules

3.1. Dreceres de teclat per omissió

Capítol 1. Introducció
Introducció

# Capítol 1. Introducció

El KMagnifier és un ampliador de la pantalla creat per la comunitat KDE. És a dir, serveix per a ampliar el contingut de la pantalla. Com ja us haureu imaginat, es pot utilitzar de diverses maneres: Gent amb poca visió podrà utilitzar-lo per a ampliar una part de la pantalla que no pot veure amb claredat; els artistes el podran utilitzar per a ampliar zones dels gràfics que produeixen i verificar-los a escala de píxel; fins i tot, investigadors treballant en el processament d'imatges podran optar per utilitzar-lo per a estudiar-les de més a la vora. A més d'això, el KMagnifier es pot emprar per a altres finalitats, p. ex., posseeix la característica interessant de poder prendre una porció de la pantalla i desar-la al disc (amb l'opció d'apropar la instantània capturada).

El KMagnifier és una aplicació molt poderosa optimitzada per al seu ús en màquines de baixos recursos, i a la que constantment s'afegeixen noves característiques.

Capítol 2. Usar el KMagnifier
Usar el KMagnifier

# Capítol 2. Usar el KMagnifier

Després d'executar el KMagnifier, obtindreu una finestra similar a la mostrada a dalt. Aquesta és la finestra principal del KMagnifier, la que conté la vista ampliada procedent de la captura d'una àrea de la pantalla. Ens referirem a aquesta finestra com a «finestra d'ampliació». Tanmateix, per a referir-nos l'àrea de la pantalla que s'està ampliant, utilitzarem la referència «selecció de finestra».

Per omissió, el KMagnifier amplia la regió de la pantalla al voltant del cursor del ratolí a la finestra d'ampliació (penseu en ella com una lupa que es mou). De tota manera, és possible indicar al KMagnifier quina serà l'àrea de la pantalla que haurà d'ampliar (Mode selecció de finestra), o tota la pantalla (Mode de pantalla completa).

Si preferiu que el punter del ratolí no aparegui sobre la imatge ampliada, seleccioneu Oculta el cursor del ratolí. Si us plau, tingueu present que de moment, el KMagnifier no és capaç d'esbrinar quina és la figura del cursor actual. De manera que es limitarà a mostrar el cursor per omissió.

## Canviar l'àrea de la pantalla a ampliar

Mentre estigui en el Mode selecció de finestra, podreu moure i amidar la finestra d'ampliació i la selecció de finestra amb el botó esquerre del ratolí com qualsevol finestra. També és possible fer-ho amb les tecles de cursor en el teclat, o fent clic en la finestra d'ampliació:

Tecles de cursor, botó esquerre del ratolí, o el botó mig del ratolí

  Movent el ratolí mentre manteniu premut el botó esquerre del ratolí o el botó mig del ratolí en la finestra d'ampliació, podreu moure-la. També es poden usar les tecles de cursor si la pantalla d'ampliació té el focus.

Ctrl+Tecles de cursor o Ctrl+botó esquerre del ratolí

  Aquesta combinació, us permet modificar la mida la selecció de finestra. Recordeu que la cantonada superior esquerra de la selecció de finestra romandrà constant, i serà la cantonada inferior dreta (variable) la que usareu per a modificar la mida de la finestra.

Més característiques del KMagnifier
Més característiques del KMagnifier

## Més característiques del KMagnifier

El KMagnifier posseeix unes quantes característiques. És possible imprimir la imatge ampliada directament a la impressora, desar la imatge en un fitxer, copiar la imatge ampliada al porta-retalls (que després es pot utilitzar per a enganxar en altres aplicacions), girar la imatge ampliada i més.

Capítol 3. Menús i dreceres
Menús i dreceres

# Capítol 3. Menús i dreceres

## Referència del menú

### El menú Fitxer

Fitxer → Finestra nova (Ctrl+N)

  Obre una finestra nova del KMagnifier.

Fitxer → Desa la captura de pantalla com a... (Ctrl+S)

  Desa la vista ampliada a un fitxer d'imatge.

Fitxer → Imprimeix... (Ctrl+P)

  Imprimeix la vista ampliada actual.

Fitxer → Surt (Ctrl+Q)

  Surt de l'aplicació

### El menú Edita

Edita → Copia (Ctrl+C)

  Copia la vista ampliada actual al porta-retalls de manera que podreu enganxar-la en altres aplicacions.

### El menú Visualitza

Visualitza → Inicia/Atura (F5)

  Inicia/atura l'actualització de la pantalla. Aturar l'actualització reduirà a zero les necessitats de processament (ús de la CPU)

Visualitza → Ampliació

  Selecciona el factor d'apropament.

Visualitza → Allunya (Ctrl+-)

  Fer clic sobre aquest botó per a allunyar la zona seleccionada.

Visualitza → Apropa (Ctrl++)

  Fer clic sobre aquest botó per a apropar la zona seleccionada.

Visualitza → Gir

  Selecciona el grau de gir (Sense gir (0°), Esquerra (90°), Dalt a baix (180°), Dreta (270°)).

Visualitza → Actualitza

  Selecciona la freqüència d'actualització (Molt baix, Baix, Mitjà, Alt, Molt alt). La freqüència més alta, serà la que més capacitat de computació (CPU) necessitarà.

Visualitza → Colors

  Seleccioneu deficiències de visió de color diferents per a simular ceguesa de colors. Això no és útil per a persones amb ceguesa de color, sinó que ho és per a dissenyar interfícies accessibles.

### El menú Arranjament

Arranjament → Mode segueix al ratolí (F2)

  En aquest mode l'àrea al voltant del cursor del ratolí es mostrarà en una finestra normal.

Arranjament → Mode selecció de finestra (F3)

  En aquest mode s'obre una selecció de finestra. L'àrea seleccionada es mostra en una finestra normal.

Arranjament → Mode de pantalla completa (F4)

  En aquest mode tota la pantalla s'amplia a la finestra d'ampliació.

Arranjament → Oculta el cursor del ratolí (F6)

  Mostra o oculta el cursor del ratolí en la imatge ampliada.

Arranjament → Està per sobre (F7)

  La finestra del KMagnifier està per sobre de les altres finestres.

De manera addicional, el KMagnifier té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Referència d'ordres
Referència d'ordres

## Referència d'ordres

El KMagnifier utilitza automàticament totes les dreceres de teclat per omissió per a desar fitxers, obrir una finestra nova, imprimir, iniciar o aturar l'actualització de la finestra (botó recarrega al Konqueror), apropar o allunyar la imatge, etc.

Taula 3.1. Dreceres de teclat per omissió

Ctrl+S | Desa a un fitxer el contingut de la finestra d'ampliació.
F2 | Canvia al «Mode segueix al ratolí».
F3 | Canvia al «Mode selecció de finestra».
F4 | Canvia al «Mode de pantalla completa».
F5 | Quan comenci l'actualització de la finestra d'ampliació aquest s'aturarà. Tot i que si l'actualització d'aquesta ja és en curs, l'efecte serà invers i aturarà l'acció d'actualització.
F6 | Mostra o oculta el cursor del ratolí en la imatge ampliada.
F7 | La finestra del KMagnifier està per sobre de les altres finestres.
Ctrl+N | Això obrirà una finestra nova del KMagnifier.
Ctrl+P | Aquesta combinació obrirà el diàleg d'impressió dels continguts de la finestra d'ampliació.
Ctrl+C | Aquesta combinació copiarà el contingut de la finestra d'ampliació al porta-retalls.
Ctrl+M | Mostra/oculta la barra de menús.
Ctrl+- | Redueix
Ctrl++ | Amplia
Ctrl+Q | Surt de l'aplicació.

Capítol 4. Crèdits i llicència
Crèdits i llicència

# Capítol 4. Crèdits i llicència

KMagnifier

Copyright del programa 2001-2003 Sarang Lakare `(sarang AT users.sf.net)` i 2003-2005 Olaf Schmidt `(ojschmidt AT kde.org)`.

Col·laboradors:

- Michael Forster `(forster AT fmi.uni-passau.de)` (autor original)

Copyright de la Documentació 2002 Sarang Lakare `(sarang AT users.sf.net)` i 2004-2005 Olaf Schmidt `(ojschmidt AT kde.org)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.